Restauranter og caféer kan igen byde gæster velkommen indenfor. De store indløbscentre genåbner, og der åbnes også for mere indendørs idræt.

Danmark er på vej til at genåbne yderligere, og dermed kan danskerne snart se frem til en mere normal hverdag. Det skyldes den aftale, som alle Folketingets partier med undtagelse af Nye Borgerlige indgik natten til fredag. Dette åbner 21. april Det politiske flertal har besluttet, at følgende dele af samfundet kan åbne fra onsdag 21. april. Restauranter og caféer får lov til at åbne for indendørs servering. Det sker med krav om bordbestilling og fremvisning af gyldigt coronapas. Kravet om coronapas fjernes ved udendørs servering. Indendørsservering skal ske med et arealkrav på to kvadratmeter for siddende servering og fire kvadratmeter, hvis man primært står op. Sidste udskænkning er klokken 22, og spisestederne skal holde lukket fra klokken 23 til klokken 5 De store indkøbscentre og stormagasiner kan slå dørene op for handlende Afgangseleverne i grundskoler og på ungdoms- og voksenuddannelser må have 80 procent fremmøde, mens erhvervsuddannelser må genåbne i fuldt omfang. Genåbningen vil være geografisk differentieret og omfatte alle dele af landet - med undtagelse af Hovedstadsområdet 5.-8.-klasses elever får mulighed for udendørs fremmøde i de uger, hvor der ikke er adgang til indendørs undervisning Studerende på landets videregående uddannelser må nøjes med 30 procent fremmøde, og der bliver mulighed for at anvende udendørsarealer til undervisningsbrug. Genåbningen vil være geografisk differentieret og omfatte alle dele af landet - med undtagelse af Hovedstadsområdet Daghøjskoler, inklusiv seniorhøjskoler, kan åbne med testkrav svarende til testmodellen på uddannelsesområdet Der åbnes for mere indendørs idræt for unge og ældre. Åbningen af indendørs idræt i organiseret regi for børn under 18 år vil omfatte alle idrætsgrene med et forsamlingsloft på 25 personer og uden coronapas. Dette forsamlingsloft omfatter også idrætsaktiviteter, hvor personer over 18 år deltager, hvis disses tilstedeværelse er nødvendig for en forsvarlig afholdelse af aktiviteterne. For personer over 70 år er loftet ti personer med krav om gyldigt coronapas. Foreningsliv, musik- og kulturskoler samt andre kunstskoler for børn under 18 år kan åbne med et forsamlingsloft på 25 personer. Genåbningen gælder ikke sangaktiviteter Tilskuere får lov til at vende tilbage til stadioner i Superligaen, Kvindeligaen, 1.- og 2. division, pokalfinalerne for herrer og kvinder samt ved A-landskampe for herrer og kvinder. Det skal ske med klart adskilte sektioner med maksimalt 500 tilskuere i hver og med krav om gyldigt coronapas. Samtidig skal samtlige tilskuere registreres med henblik på smitteopsporing Anbefalingerne bliver lempet i forhold til indendørs gudstjenester og kirkelige handlinger. For nuværende må de højst vare 30 minutter og skal gennemføres uden fællessang De geografisk differentierede genåbninger på uddannelsesområdet gælder ikke Bornholm, hvor uddannelserne allerede er åbne. Aftalen om yderligere genåbning giver ikke svar på, om sommerens store festivaller kan afholdes. Men ifølge aftalen er svaret lige på trapperne, da en ekspertgruppe i begyndelsen af næste uge skal komme med deres anbefalinger. Natklubber og diskoteker er ikke nævnt i aftaleteksten. Forsamlingsloftet udfases Forsamlingsloftet har det seneste års tid under coronaepidemien haft stor indvirkning på danskernes liv. Dette er for nuværende på fem personer indendørs og ti personer udendørs, men ifølge den politiske aftale skal forsamlingsloftet gradvist udfases. Det vil skal ske efter følgende plan: 21. april hæves forsamlingsloftet til 10 personer indendørs og 50 udendørs 6. maj hæves loftet til 25 indendørs og 75 udendørs 21. maj hæves det til 50 indendørs og 100 udendørs 11. juni hæves det til 100 indendørs - og fra denne dato afskaffes forsamlingsloft udendørs 1. august afskaffes forsamlingsloftet helt Partierne har besluttet at mødes før hver enkelt genåbningsdato for at vurdere den aktuelle smittesituation. De ovenstående ændringer for forsamlingsloftet vil ifølge Sundhedsstyrelsen samtidig medføre tilpasning af anbefalinger i private hjem i overensstemmelse med ovenstående plan.